  Виталий Пронин Тодӥськоды-а? • Вань удмуртъёслэн нырысетӥ съездзы 1918-тӥ арын Елабугаын ортчиз. Но со азьын ай, 1901-тӥ арын, Пермь губерниысь удмурт дышетӥсьёс лушкем кружок кылдытӥзы. Ас азязы ужпум пуктӥзы — удмуртъёсты общественно-политической движение кыскон. • 2010-тӥ арын лыдъян-чотанъя Удмуртиын 410 сюрслэсь трос удмуртъёс уло. Со шаерысьтымы калыклэн 27 процентэз луэ. Удмуртъёс уло Россилэн ваньмаз сямен улосъёсаз — Магаданын, Чукоткаын но. • «Удмурт Кенеш» огазеяськонлэн ёзъёсыз вань Россиысь пӧртэм улосъёсын. Удмуртъёс люкренак уло Татарстанын, Башкортостанын, Марий Элын, Пермь, Свердловск но мукет улосъёсын. • «Удмурт Кенеш» огазеяськонлэн кӧня ке пӧртэм премиез вань: К. Герд, А. Оки, Т. Борисов но Э. Батуев нимо. Та премиос сётӥсько удмуртлыкез вӧлмытон понна трос лэсьтэм адямиослы. • Совето Союзысь удмуртъёслэн нырысетӥ съездзы ортчиз 1991-тӥ арын. Солэн ужаз 500-лэсь трос делегат пыриськиз, 300-лэсь трос ӧтем куноос. Съезд 2 нунал мынӥз. Отын «Удмурт Кенеш» огазеяськон кылдытэмын вал. • Вань удмуртъёслэн «Удмурт Кенеш» огазеяськонзы кылдэм дырысен вуоно арын 30 ар тырмоз. Та дыр ӵоже солэн 8 тӧроосыз вал. • «Удмурт Кенеш» огазеяськонлэн кичӧлтэмезъя 1992-тӥ арын Ижын ортчиз Фин-угор калыкъёслэн нырысетӥ ӧтчамзы.  УД  